U Dr. Laws wafike wayibulela inkosi ngemvumelo eyini- kileyo yokuba uhambe umsebenzi wokufundiswa abantu, waze wateta nangezinye izinto ezimalunga nomsebenzi wetu. Akukonto yake yakankanywa ngu Mombera ngala macebetshu emfazwe sikuwo ngoku. Pambi kokuba kwa- hlukwane kwagqitywana ekubeni mayokuti inkosi xa sukuba inento efuna ukuteta ngayo, u Dr. Laws selelungile ukuhlangana nayo batete. Akubangako nto yimbi ke ibonakalayo kutetwa ngayo. Kwatike emva kwentsuku ezintlanu igqitile intlanganiso, banduluka o Dr. Laws ukusinga e Bandawe.

AMARE EMFAZWE.

Kute emva kweveki ezimbini avakala amare emfazwe, nangani singawanonelelanga, sati ukuze simise indlebe seva ngo Mombera ngokwake. Kute ke ngokuncokola ngento ngento nenkosi leyo, saqonda ukuba esi sipitipiti asikubo aba bantu sisebenza pakati kwabo, sikula maqela apetwe ngabaninawe baka Mombera angekafikelelwa siti bafundisi. Ke inkosi u Mombera uya kalazelwa ngabo baninawe bake. Kutiwa uqoqoshele abafundisi yedwa kwa kunye nobutyebi babo. Ke namhla le ntlanganiso ifunwayo u Mombera ufuna ukuze u Dr. Laws abeko kuyo, zixoxwe zonke ezi zinto, kwanje ngokufika kuka Dr. Laws kweli lizwe. Ukuze ade apume kule nkatazo u Mombera yenziwa ngabazalwana bake, o Mtwaro, Mpe- rembe, no Mabarau.

Kutiwa imicimbi eyakubuzwa ngalo mini yiyo le ilande- layo—

1. Ngabafazi babo abazintombi zama Tonga, kunye naba- ntwana bazo abazimelayo baya kowabo. Ke bekulindeleke ukuba baya kubuya ekumisweni kwesikolo, ekubeni seku- bonakala nje ukuba ababuyi sekugqitywe ekubeni baputunywe ngekaka, nokuba kuse Bandawe apo.
2. Ekubeni imfazwe ingento isaziwayo ngabo seloko kwema isikolo, baza ke ngoko baba ngamahlwempu, bafuna ukwazi ukuba siza kubatyebisa ngantoni na bona, kuba beyiyekile nje imfazwe balinde ukutyetyiswa siti bafundisi.
3. Ukuba bonke abalunge esikolweni bemke e Bandawe beze kwela Banguni, ukuze zibeko kulo lonke ilizwe izikolo singabi sinye kupela.

Le mibuzo asikuko nokuba inamandla, kuba abaninawe baka Mombera bayakwenza isimbonono ngayo, ibe ingabantu esingazani nabo, baye nabo bengazani nati. Ubume obu nje busipelisa itemba lokuba uyakuma futi umsbenzi wetu kulendawo. Lo mbuzo wokuqala ubuhlel’uyinkatazo kade kuti, kuba kutiwa Amatonga wona anesikolo esikulu, apo ahlala enekeleko, intsimbi (amaso) nomsebenzi abahlaulwa imali ngawo, ukuze abenako ukuzitengela yonke into ayifunayo. Kwanalo wesibini kukafuti usinika inkatazo, ke noko ngati le nto yonke ingapela ukuba kubeko indawo ezimiswayo kulo mizi yabaninawa baka Mombera.

Nga lo wokugqibela singati, eyona nto ifunwayo asinga- bo abafundisi, eyona nto imandla ifunwayo bubutyebi obo kutiwa sinabo, kulindwe ukuba sibape bona, ke ekubeni kunxanyelwe ukuliwa nama Tonga, esekukohlwe yinto enye, le yokuba izihlobo zika Mombera zimka e Bandawe, wazake yena wamangala ukuba imfazwe ide iyekufikiswa nase Cibini le Nyassa ngenxa yedinga elalenziwe ku Dr. Laws kwiminyaka emininzi egqitileyo. Kona ukuba bekungeko mzi e Bandawe ngebekululekile ukuqubula kuma Tonga. Sekukafuti eyala le mfazwe u Mombera. Kute ngenxa yamatutu ama Tonga amane ukuqubula ku Banguni, baye abaninawe bake benxamile kunene ukulwa, wada wafana wayeka. Kungenxa yake kude kwavela elicebo nje lokuba make kubeko intlanganiso yenkosi namapakati, ke kutetwe no Dr. Laws. Lo nto tina isibonisa mhlope ukuba akanamnqweno wakusenzakalisa tina, nokuba kulapa nokuba kusecibini, kodwa kona kunqabile ukuquba apa nase cibini ukuba kubeko imfazwe pakati kwama Tonga na Banguni.

Amatonga ndiwenzela usizi, noko ke akamsulwa kuyo le nto kanye. Ahlelwe zinxwaleko ezinkulu xa ebetuta impahla zetu

ezizisa kuti, aza alinga onke anako ukuhlala ngoxolo. Asikafiki ko Mtwaro, nabanye asinakubafikelela yaye into enje ibihleli ilindelekile kade, ekubeni singekabi nakumisa zikolo kubo.

Sisengozini betu, kodwa sitembele ku Tixo ukuba awuqube yena umsebenzi wake, awupumeze kulo kanye elixesha linje ukuba libi kwalo

INTLANGANISO YENTETO.

Le ntlanganiso ide yabako ngo October (utsho u Dr. Laws) ndaya kufika kwa Dr. Elmslie ngom-Gqibelo avekini. Kute kwangalo mini kwesuswa umntu oya enkosini u Mombera ukuya kuxela ukuba umna ufikile, wati ukupendula uyakutuma abantu bokubuta izipakati ide ihambe inteto.

UKWENZA UMNQOPISO.

Ngom-Vulo u Mr. Williams usinge komkulu ukuya kukangela ukuba inkosi (Mombera) selebasusilena abantu, waye okunye u Mr. Williams eyele indawo yokugqibana nenkosi ngowona mnqopiso emakume wona. Kuloko u Mombera wati yena—Akuko mnqopiso wumbi ngapandle kwalowo ndite—Nyukelani pezulu, nowokuba nipume kanye kwela Banguni nase Bandawe. Kute kuba inkosi yayibonakala ngati iteta ike yasela, kwatembeka ukuba inteto yoyicokisa nge ngomso. Kuse esiya kwakona u Mr. Williams, wafika esekwa nje ngezolo. Into ebifudula kutetwa yona bekufudula kusitiwa—Bonke abantu abamhloye mabemke e Bandawe baze bati sa ukuhlala kwabo esizweni apa, kwaye ke kusekelezwe indawo yokuoe baman ukurwetwu ikeleko le (satsho ke tina) ukuze emveni kwako konke kutiwe masimke kwelilizwe. Inye indawana ebisangati yiyo elitemba yile yokuba kusafuneka mna ukuba ke kutetwe, waye no Dr. Elmslie selede wati—Masanani- selane ngentlalo, ibe ndim ose Bandawe yena abese Living- stonia ukuba lonto ingabo luncedo lokuba ingacitakali le mizi. Le ndawo yokuba i Bandawe ishiwe, sonke asibanga nakuyivumela kuba lonto ibiyakuba kukunqamla yonke into, ume wonke umsebenzi e Bunguni, sife nazindlala.

INTLANGANO NABANTSUNDU.

Kute ngolwe Sitatu kwafika umntu wakomkulu oze kusityela ukuba izipakati zifikile, nokuba intlanganiso ingomso. Kute kwakusa ngolwe Sine, kwafika omnye esiti kutiwe maze sifike kwakusasa. Sesuka intliziyo zimatumb’ antaka sesitembele ku Somandla yedwa. Semka sobatatu, u Dr. Elmslie, Mr. Williams, nam, saya safika komkulu apo.

Safika yonk’into selisenkundleni sekulindwe tina kupela. Kwakuko nabaninawe benkosi abango Mabarau no Mpere- mbi.

UKU HAMBA KWENTETO.

Kute emveni kwesituba esiyi yure (kuba kwakusalindwe abanye) sabona kusuka yonke into isima ngenyawo, ikahlela kuti ukubulisa. Emva koko ke kutiwe le ntlanganiso ikolo ukuza kuva into esifuna ukuteta yona tina. Sisukile nati sakahlela kubo, ndati—Mna ndilapa nje ndize ngokubizwa yinkosi, siti ke ngoko abaze kuva into okuyiyo- nokuba size sivane sitete ngobuhlobo, sivumelane kwindawo ezibonakalayo, sizimangale esingenako kuzo. Emva koko kusuke into eninzi yezipakati kwa nikwa mna ityala ndifaniswa nerexekazi lomfazi ngoluhlobo—Kutiwa— Wawungeze kuti na kanene? Inkosi (uMombera) akazanga akuxelele na? Akazange akulobole na? Ikazi asiyiyo na lemizi izizikolo? Kanti ke noko kunjalo, umalile u Mombera eyona ndoda yako ikuzekileyo, wasuke waya kuhlala emzini wenye indoda. Kunjalo nje le ndoda ukuyo yase Bandawe likoboka, elingakufaneleyo nawe, kwa nam ndoda yako. Yinto eyake yehla mlambo mni na lonto? Itshilo ke imibuzo ebeke kum.